ರಸ್ತೆಯಲ್ಲೇ ಮೈ ಮರೆತು ಪ್ರೇಮಿಗಳ ಚುಂಬನದಾಟ – ಪಡ್ಡೆ ಹುಡ್ಗರ ಮೊಬೈಲ್‍ನಲ್ಲಿ ಸೆರೆಯಾಯ್ತು

ಹಾಸನ: ಕಾಫಿ ಶಾಪ್‍ಗೆ ಬಂದ ಪ್ರೇಮಿಗಳಿಬ್ಬರು ರಸ್ತೆಯಲ್ಲೇ ಮೈಮರೆತು ಪ್ರೇಮ ಸಲ್ಲಾಪ ನಡೆಸಿದ್ದು, ಆ ದೃಶ್ಯಾವಳಿಗಳು ಸ್ಥಳೀಯರ ಮೊಬೈಲ್‍ನಲ್ಲಿ ಸೆರೆಯಾಗಿ ಇದೀಗ ಸಾಮಾಜಿಕ ಜಾಲತಾಣಗಲ್ಲಿ ವೈರಲ್ ಆಗುತ್ತಿದೆ.

ಹಾಸನ ನಗರದ ಕೆ.ಆರ್.ಪುರಂ ಬಡಾವಣೆಯಲ್ಲಿರುವ ಕಾಫಿ ಶಾಪ್ ಬಳಿ ಇಬ್ಬರು ಪ್ರೇಮಿಗಳು ರಸ್ತೆಯ ಪಕ್ಕದಲ್ಲಿಯೇ ಮೈಮರೆತು ಒಂದು ಗಂಟೆಗೂ ಹೆಚ್ಚು ಕಾಲ ಸರಸ ಸಲ್ಲಾಪದಲ್ಲಿ ತೊಡಗಿ ದಾರಿ ಹೋಕರ ಮುಜುಗರಕ್ಕೆ ಕಾರಣರಾಗಿದ್ದಾರೆ.

ವಿಡಿಯೋದಲ್ಲಿ ಏನಿದೆ?
ಇಬ್ಬರು ಪ್ರೇಮಿಗಳು ಬೈಕ್ ಪಾರ್ಕಿಂಗ್ ಸ್ಥಳದಲ್ಲಿ ಮಾತನಾಡುತ್ತಿದ್ದ ನಿಂತಿದ್ದು, ಬಳಿಕ ಇಬ್ಬರು ಅಪ್ಪಿಕೊಂಡು ಪರಸ್ಪರ ಕಿಸ್ ಮಾಡಿದ್ದಾರೆ. ಮೊದಲಿಗೆ ಹುಡುಗ ಪ್ರೇಯಸಿಗೆ ಮುತ್ತು ಕೊಟ್ಟಿದ್ದಾನೆ. ಬಳಿಕ ಹುಡುಗಿ ಪ್ರಿಯತಮನನ್ನು ಅಪ್ಪಿಕೊಂಡಿದ್ದು, ಕಿಸ್ ಮಾಡಿದ್ದಾಳೆ. ಇದೇ ರೀತಿ ಇಬ್ಬರು ಮೈ ಮರೆತು ಇಬ್ಬರು ಸುಮಾರು ಒಂದು ಗಂಟೆಗಳ ಕಾಲ ಸರಸ ಸಲ್ಲಾಪವಾಡಿದ್ದಾರೆ. ಪ್ರೇಮಿಗಳು ರೊಮ್ಯಾನ್ಸ್ ನನ್ನು ಅವರ ಹಿಂದೆ ಇದ್ದ ಒಂದು ಬಿಲ್ಡಿಂಗ್ ಮೇಲೆ ನಿಂತು ಯಾರೋ ತಮ್ಮ ಮೊಬೈಲ್ ನಲ್ಲಿ ರೆಕಾರ್ಡ್ ಮಾಡಿದ್ದಾರೆ. ಬಳಿಕ ಅದನ್ನು ಸಾಮಾಜಿಕ ಜಾಲತಾಣಗಲ್ಲಿ ಅಪ್ಲೋಡ್ ಮಾಡಿದ್ದಾರೆ. ಇದೀಗ ಈ ವಿಡಿಯೋ ಸಾರ್ವಜನಿಕರ ಕೆಂಗಣ್ಣಿಗೆ ಗುರಿಯಾಗಿದೆ.

ಪ್ರಣಯ ಪಕ್ಷಿಗಳ ಚುಂಬನದಾಟದ ವೇಳೆ ಸ್ಥಳೀಯರು ಮನೆಯಿಂದ ಹೊರಬರಲು ಮುಜುಗರ ಪಡುವಂತಹ ಸ್ಥಿತಿ ನಿರ್ಮಾಣವಾಗಿತ್ತು. ನಗರದ ನಡು ರಸ್ತೆಯಲ್ಲಿಯೇ ಇಂತಹ ದೃಶ್ಯಾವಳಿಗಳನ್ನು ನೋಡುತ್ತಿದ್ದರೇ ವಿದೇಶಿ ಸಂಸ್ಕೃತಿ ಹಾಸನಕ್ಕೆ ಕಾಲಿಟ್ಟಿದೆ ಎಂಬ ಅನುಮಾನ ಕಾಡುತ್ತಿದೆ ಎಂದು ಸ್ಥಳೀಯರು ಹೇಳುತ್ತಾರೆ.

ದಿನನಿತ್ಯ ಹಾಸನದಲ್ಲಿ ಒಂದಿಲ್ಲೊಂದು ಕಡೆಯಲ್ಲಿ ಇಂತಹ ಘಟನೆಗಳು ಕಾಣಬಹುದಾಗಿದೆ. ಇಂದಿನ ಯುವ ಪೀಳಿಗೆ ಸಂಸ್ಕೃತಿಯನ್ನು ಮರೆತು ನಡು ರಸ್ತೆಯಲ್ಲೇ ತಮ್ಮ ಮಾನವನ್ನ ತಾವೇ ಕಳೆದುಕೊಳ್ಳುತ್ತಿದ್ದಾರೆ ಎಂದು ಸಾರ್ವಜನಿಕರು ಆಕ್ರೋಶ ವ್ಯಕ್ತಪಡಿಸುತ್ತಿದ್ದಾರೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv, ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv